medlidenhetsdrap
Store norske leksikon,Jus,Strafferett
Medlidenhetsdrap er drap av medlidenhet av en person som er dødssyk, eller som av andre grunner er nær ved å dø. Dette ble tidligere kalt barmhjertighetsdrap.
I Norge er enhver form for drap forbudt. Det gjelder også medlidenhetsdrap og medvirkning til selvmord, jamfør straffeloven §§ 277 og 278.Ved medlidenhetsdrap kan minstestraffen for drap på åtte års fengsel fravikes. Medvirkning til selvmord kan, dersom særlige grunner gjør seg gjeldende, også behandles på samme måte.I en kjent straffesak fra Høyesterett mot en lege i år 2000 (dommen er inntatt i Retstidende 2000 side 646) ble legen funnet skyldig, men ikke ilagt straff utover en domsutsettelse med prøvetid. På oppfordring fra og med samtykke fra en meget syk pasient hadde han avsluttet vedkommendes liv. Les mer i Store norske leksikon dødshjelp